Document ID: 31995R0872

KOMISSION ASETUS (EY) N:o 872/95,
annettu 20 päivänä huhtikuuta 1995,
ostohintoihin sovellettavien mukautuskertoimien vahvistamisesta hedelmä- ja vihannesalalla annetun asetuksen (ETY) N:o 3587/86 liitteiden IV ja V muuttamisesta persikoiden ja nektariinien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 16 artiklan 4 kohdan,
sekä katsoo, että
komission asetuksen (ETY) N:o 3587/86 (3), sellaisena kuin se on viimeksi muutettuna asetuksella (ETY) N:o 2868/93 (4), liitteissä IV ja V vahvistetaan hedelmä- ja vihannesalalla ostohintoihin sovellettavat mukautuskertoimet sellaisten persikoiden ja nektariinien osalta, joiden ominaisuudet eroavat perushintojen ja ostohintojen vahvistamisessa käytettävistä ominaisuuksista,
tarkastusten yksinkertaistamiseksi ja yhteisön asetusten yhdenmukaisemman tulkinnan mahdollistamiseksi olisi suotavaa vahvistaa yksi ainoa kerroin, jota käytetään poistettaessa persikoita ja nektariineja markkinoilta asetuksen (ETY) N:o 1035/72 15 artiklan 1 kohdan toista alakohtaa sovellettaessa, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan toinen luetelmakohta asetuksen (ETY) N:o 3587/86 liitteissä IV ja V olevasta d kohdasta "Pakkaamistapa".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä huhtikuuta 1995.

Labels: 3
2
17
6